În conformitate cu proiectul de lege, distincţia nominalizată se propune a fi conferită cetăţenilor Republicii Moldova:

1) militarii care şi-au satisfăcut serviciul în subunităţile, unităţile militare, statele majore şi instituţiile militare, care în timpul celui de-al doilea război mondial sau în timpul altor acţiuni de luptă pentru apărarea fostei U.R.S.S. se aflau în componenţa armatei active, precum şi persoanele care au activat în detaşamentele de partizani;

2) militarii care au participat la cel de-al doilea război mondial în cadrul armatei române;

3) angajaţii civili ai Forţelor Armate, ai organelor afacerilor interne şi ai organelor securităţii de stat ale fostei U.R.S.S., care în timpul celui de-al doilea război mondial au ocupat funcţii conform statelor în subunităţi, unităţi militare, state majore şi instituţii militare din componenţa armatei active;

4) persoanele care în timpul celui de-al doilea război mondial s-au aflat în componenţa subunităţilor, unităţilor militare, statelor majore şi instituţiilor militare ale armatei active şi flotei ca fii (discipoli) ai regimentului sau elevi marinari;

5) persoanele care în timpul celui de-al doilea război mondial au participat la acţiunile militare împotriva Germaniei fasciste desfăşurate pe teritoriile altor state, aflîndu-se în componenţa detaşamentelor de partizani, în organizaţiile de ilegalişti şi în alte formaţiuni antifasciste;

6) persoanele care în timpul celui de-al doilea război mondial au participat la acţiunile militare împotriva Germaniei fasciste desfăşurate pe teritoriile altor state, aflîndu-se în componenţa detaşamentelor de partizani, în organizaţiile de ilegalişti şi în alte formaţiuni antifasciste;

7) persoanele antrenate de organele puterii locale la strîngerea muniţiilor şi a tehnicii militare, la deminarea teritoriului şi a obiectelor în anii celui de-al doilea război mondial;

8) foştii deţinuţi ai lagărelor de concentrare, ghetourilor şi altor locuri de detenţie forţată, create de Germania fascistă şi aliaţii ei, în perioada celui de-al doilea război mondial.